**คำแนะนำในการจัดทำเอกสารเพื่อขอรับการประเมิน MU-PSF**

**งานการศึกษา คณะเภสัชศาสตร์ มหาวิทยาลัยมหิดล**

**พฤศจิกายน 2565**

**-----------------------------**

เพื่อให้การประเมินหลักฐานการขอรับการประเมินระดับคุณภาพการจัดการเรียนการสอนตามเกณฑ์มาตรฐานคุณภาพอาจารย์ของมหาวิทยาลัยมหิดล (Mahidol University Professional Standards Framework : MUPSF) แต่ละข้อกำหนดเป็นไปอย่างชัดเจน จึงขอให้อาจารย์ผู้ต้องการขอรับการประเมินจัดทำไฟล์เอกสาร 1 ชุด ที่ระบุเอกสารประกอบและคำอธิบายเอกสารให้เห็นชัดเจนว่า อาจารย์ได้ปฏิบัติตามข้อกำหนดอย่างครบถ้วน โดยงานการศึกษาเสนอแนวทางในการเลือกเอกสารและวิธีการอธิบายเอกสารตามข้อกำหนดต่างๆ ดังตารางต่อไปนี้

| **ข้อกำหนด** | **เอกสารที่แนะนำให้ส่ง** | **คำอธิบาย** |
| --- | --- | --- |
| 1.ออกแบบการสอนได้เหมาะสมกับวัตถุประสงค์การเรียนรู้ | แผนการสอนรายคาบ (lesson plan) | แสดงให้เห็นว่าคำกิริยาที่ใช้ในวัตถุประสงค์การเรียนรู้ สอดคล้องกับวิธีการเรียนการสอน เช่น “อธิบาย” ใช้ “mentimeter” ในการรวบรวมความสามารถในการอธิบายของนศ. (แบบทดสอบย่อย) ในระหว่างการบรรยาย (formative assessment) |
| 2.แผนการสอนมีองค์ประกอบครบถ้วนตามที่กำหนด และสอดคล้องกับวัตถุประสงค์และผลลัพธ์การเรียนรู้ของรายวิชา | แผนการสอนรายคาบ (lesson plan) | แสดงให้เห็นว่ามีองค์ประกอบที่ครบถ้วนคือ  (1) ชื่อเรื่องที่สอนในชั่วโมงนั้น หรือคาบเวลานั้น  (2) ชื่ออาจารย์ผู้สอน วุฒิการศึกษา ตำแหน่งทาง  วิชาการ และช่องทางการติดต่อ  (3) ชื่อรายวิชา และรหัสวิชา  (4) ชื่อหลักสูตร  (5) วัน เดือน ปี และเวลาที่สอน  (6) วัตถุประสงค์การศึกษา (วัตถุประสงค์เชิง  พฤติกรรม) ของเรื่องที่สอนในชั่วโมงนั้นหรือ  คาบเวลานั้น  (7) เนื้อหาของเรื่องที่สอนโดยสังเขป  (8) วิธีการจัดประสบการณ์การเรียนรู้  (9) สื่อการเรียนรู้  (10) การวัดผลการเรียนรู้ ได้แก่ ตัวชี้วัด เกณฑ์ และ  วิธีการ  (11) หากมีการปรับปรุงแก้ไขให้ระบุวัน เดือนปี ที่  แก้ไข  - หัวข้อบรรยาย ที่มีรายละเอียดประกอบพอสมควร  - อาจมีสิ่งต่าง ๆ ต่อไปนี้ เพิ่มขึ้นอีกก็ได้ เช่น รายชื่อ  บทความ หนังสืออ่านประกอบ บทเรียบเรียงคัดย่อ  เอกสารที่เกี่ยวเนื่อง แผนภูมิ (Chart) แถบเสียง  (Tape) ภาพเคลื่อนไหว (Video) ภาพเลื่อน(Slide)  สื่อการสอนออนไลน์ หรือสื่อปฏิสัมพันธ์แบบดิจิทัล  อื่น ๆ ซึ่งมีการอ้างอิงแหล่งที่มาอย่างถูกต้องตาม  กฎหมาย |
| 3.เอกสารการสอนมีเนื้อหาที่ถูกต้อง ตามศาสตร์นั้น ๆ | เอกสารคำสอน | มักจะไม่มีประเด็น เนื่องจากเป็นศาสตร์ของอาจารย์แต่ละท่าน แต่ขอให้มีความสมบูรณ์กว่าเอกสารประกอบการสอน จัดเป็นเครื่องมือสำคัญของผู้เรียนที่จะนำไปศึกษาด้วยตนเองหรือเพิ่มเติมขึ้นจากการเรียนในวิชานั้น ๆ |
| 4.ภาษาในเอกสารการสอนถูกต้องตามหลักภาษาและมีการอ้างอิงแหล่งที่มาอย่างเหมาะสม | เอกสารคำสอน และเอกสารประกอบการสอน (slide ที่แจกนักศึกษา) | แสดงให้เห็นถึงการใช้ภาษาที่ถูกต้อง และมีการอ้างอิงที่มาของเอกสารคำสอน (แสดงโดยมีเอกสารอ้างอิง) และมีการอ้างอิงในทุก slide |
| 5.แผนการสอนได้รับการปรับปรุง พัฒนาให้ทันสมัยอยู่เสมอ | แผนการสอนรายคาบ (lesson plan) | แสดงให้เห็นตรง “การปรับปรุงแก้ไขให้ระบุวัน เดือนปี ที่แก้ไข” ควรปรับปรุงแก้ไขในปีเดียวกับที่สอน และหนังสืออ่านประกอบฉบับปัจจุบัน |
| 6.ออกแบบการสอนที่มีการบูรณาการระหว่างศาสตร์/สาขาวิชา/ภาควิชา/หลักสูตร (Horizontal Integration) | -มคอ.3/4 หรือ course syllabus  -เอกสารคำสอน และ เอกสารประกอบการสอน (slide ที่แจกนักศึกษา)  -อื่นๆ เช่น รูปที่มีคณาจารย์ร่วมสอนหลายๆภาควิชา, คลิปการสอน โดยระบุนาทีที่เกี่ยวข้อง | -แสดงให้เห็นใน มคอ.3/4 หรือ course syllabus ว่าชั่วโมงใดที่มีการสอนให้นักศึกษาได้เห็นการใช้ความรู้ระหว่างศาสตร์/สาขาวิชา/ภาควิชา/หลักสูตร โดยระบุรายชื่อคณาจารย์จากภาควิชาต่างๆ ในช่องอาจารย์ผู้สอน อาจมีรูปประกอบของคณาจารย์จากภาควิชาต่างๆ ที่มาร่วมสอน หรือ คลิปการสอน โดยระบุนาทีที่เกี่ยวข้อง (modular education) หรือ  -ในเอกสารคำสอนหรือเอกสารประกอบการสอน (slide ที่แจกนักศึกษา) แสดงให้เห็นถึงเนื้อหาจากภาควิชาอื่นๆ ที่เป็นพื้นฐานที่เชื่อมโยงกับเนื้อหาในชั่วโมง (กรณีสอนประยุกต์) หรือที่เป็นเนื้อหาประยุกต์ใช้จากเนื้อหาในชั่วโมง (กรณีสอนพื้นฐาน) |
| 7.จัดกิจกรรม มีเทคนิคที่กระตุ้นให้ผู้เรียนทุกคนมีส่วนร่วมในการแสดงความคิดเห็นและแลกเปลี่ยนประสบการณ์ในชั้นเรียน ทั้งระหว่างผู้เรียนและระหว่างผู้เรียนกับผู้สอน | -มคอ.3/4 หรือ course syllabus  -เอกสารคำสอน และ เอกสารประกอบการสอน (slide ที่แจกนักศึกษา)  -อื่นๆ เช่น รูปที่มีคณาจารย์ร่วมสอนหลายๆภาควิชา, คลิปการสอน โดยระบุนาทีที่เกี่ยวข้อง | -แสดงให้เห็นใน มคอ.3/4 หรือ course syllabus ว่าชั่วโมงใดที่มีการสอนโดยให้นักศึกษามีส่วนร่วมในการแสดงความเห็นและแลกเปลี่ยนประสบการณ์ในชั้นเรียน เช่น ระบุว่าชั่วโมงที่ 5 เป็นการเรียนการสอนแบบ active learning และ  -แสดงในเอกสารคำสอนและเอกสารประกอบการสอน (slide ที่แจกนักศึกษา) ว่ามีการสอนแบบ active learning เช่น มี slide ที่สรุปผลการให้ความเห็นหรือแลกเปลี่ยนประสบการณ์ในชั้นเรียนของนักศึกษาผ่าน mentimeter, google form หรือ ช่อง chat ใน MS. Team (formative assessment) หรือ  -แสดงโดยระบุนาทีในคลิปการสอนที่มีการให้ผู้เรียนทุกคนมีส่วนร่วมในการแสดงความคิดเห็นและแลกเปลี่ยนประสบการณ์ในชั้นเรียน |
| 8.ออกแบบการวัดผลที่สอดคล้องกับวัตถุประสงค์การเรียนรู้ | -แผนการสอนรายคาบ (lesson plan)  -ข้อมูลอื่นๆ เช่น ตัวอย่างข้อสอบ รายงาน หรือคลิปการนำเสนอผลงานปากเปล่า | แสดงให้เห็นถึงความเชื่อมโยงระหว่างคำกิริยาในผลลัพธ์การเรียนรู้กับวิธีการประเมินผล เช่น ถ้าใช้คำกิริยาว่า “อธิบาย” จะสามารถใช้ “การสอบกลางภาค หรือการสอบปลายภาค” ที่เป็นข้อสอบอัตนัยได้ หรืออาจใช้ “รายงาน” หรือ “การนำเสนอผลงานปากเปล่า” ได้ |
| 9.มีการวิเคราะห์ผลการประเมินที่ได้ เพื่อนำไปพัฒนาการสอนและปรับปรุงวิธีการประเมินผลการเรียน | มคอ.5/6 และผลการประเมินโดยนักศึกษา (http://www.student.mahidol .ac.th/evaluation/) | แสดงใน มคอ.5/6 ในหัวข้อ “ข้อวิพากษ์ที่สำคัญของนักศึกษา” “ความเห็นของอาจารย์ผู้สอนต่อข้อวิพากษ์ของนักศึกษา” “ความก้าวหน้าของการดำเนินงานในรอบปีการศึกษานี้ เทียบกับแผนที่เสนอในรายงานของปีการศึกษาที่ผ่านมา” และ “ข้อเสนอแผนการปรับปรุง/พัฒนาการจัดการเรียนการสอนในปีการศึกษาต่อไป” โดยนำข้อมูลมาจากแบบประเมนการเรียนการสอนของนักศึกษา |
| 10.มีการประยุกต์ความรู้ให้เหมาะกับสภาพสังคมไทย สังคมโลก หรือบริบททางวิชาชีพ | -เอกสารประกอบการสอน (slide ที่แจกนักศึกษา)  -ข้อมูลอื่นๆ เช่น คลิปโดยระบุนาทีที่เกี่ยวข้อง | แสดงให้เห็นในเอกสารประกอบการสอน (slide ที่แจกนักศึกษา) ว่ามีเนื้อหาประยุกต์ความรู้ให้เหมาะกับสภาพสังคมไทย สังคมโลก หรือบริบทวิชาชีพ เช่น การจ่ายยาต้านจุลชีพอย่างไม่เหมาะสมในร้านยา การแขวนป้าย การมีเพศสัมพันธ์ก่อนวัยอันควร ทักษะที่จำเป็นสำหรับการเป็นประชากรโลก การระบาดโควิด-19 ฯลฯ หรือแสดงให้เห็นในคลิป โดยระบุนาทีที่เกี่ยวข้อง |
| 11.ใช้ภาษาที่เข้าใจง่ายในการสอนโดยคำนึงถึงความหลากหลายของผู้เรียน | -คลิป โดยระบุนาทีที่เกี่ยวข้อง | แสดงโดยใช้คลิปเพื่อให้เห็นถึงการใช้ภาษาที่เข้าใจได้ง่าย โดยระบุนาทีที่เกี่ยวข้อง |
| 12.มีการยกตัวอย่างประกอบ หรือสอดแทรกประสบการณ์จริง ที่เกี่ยวข้องกับเนื้อหาวิชาที่สอน | -เอกสารประกอบการสอน (slide ที่แจกนักศึกษา)  -ข้อมูลอื่นๆ เช่น คลิปโดยระบุนาทีที่เกี่ยวข้อง  -ผลการประเมินโดยนักศึกษา (http://www.student.mahidol .ac.th/evaluation/) | แสดงโดยใช้เอกสารประกอบการสอน (slide ที่แจกนักศึกษา) หรือคลิปโดยระบุนาทีที่เกี่ยวข้อง ว่ามีการยกตัวอย่างประกอบ หรือสอดแทรกประสบการณ์จริงที่เกี่ยวข้องกับเนื้อหาวิชาที่สอน หรือใช้ผลประเมินโดยนักศึกษาในหัวข้อ “ผู้สอนมีการสอดแทรกประสบการณ์และอธิบายวิธีการนำความรู้ไปใช้ประโยชน์” |
| 13.ใช้เทคนิคการสอนที่ให้ผู้เรียนเป็นศูนย์กลาง | -มคอ.3/4 หรือ course syllabus  -เอกสารประกอบการสอน (slide ที่แจกนักศึกษา)  -ข้อมูลอื่นๆ เช่น คลิปโดยระบุนาทีที่เกี่ยวข้อง  -แบบประเมินของนักศึกษา (http://www.student.mahidol .ac.th/evaluation/) | -แสดงให้เห็นใน มคอ.3/4 หรือ course syllabus ว่าชั่วโมงใดที่มีการสอนโดยให้นักศึกษาเป็นศูนย์กลาง เช่น ระบุว่าชั่วโมงที่ 5 เป็นการเรียนการสอนแบบ active learning และ  -แสดงโดยใช้เอกสารประกอบการสอน (slide ที่แจกนักศึกษา) ว่ามีการรวบรวมความเข้าใจของนักศึกษาระหว่างการสอนเป็นระยะ หรือคลิปโดยระบุนาทีที่เกี่ยวข้อง ว่ามีการรวบรวมความเข้าใจของนักศึกษาระหว่างการสอนเป็นระยะ และมีการอธิบายสิ่งที่นักศึกษาอาจเข้าใจผิดจากผลการรวบรวมนั้น หรือ แสดงในแบบประเมินของนักศึกษาในหัวข้อ “ผู้สอนให้นักศึกษาซักถาม แสดงความคิดเห็นและแลกเปลี่ยน” |
| 14.ให้คำแนะนำเกี่ยวกับแหล่งความรู้ที่ผู้เรียนควรเสาะแสวงหา | -แผนการสอนรายคาบ (lesson plan)  -เอกสารคำสอน และ เอกสารประกอบการสอน (slide ที่แจกนักศึกษา)  -ผลประเมินของนักศึกษา (http://www.student.mahidol .ac.th/evaluation/) | แสดงในแผนการสอนรายคาบในหัวข้อ “รายชื่อบทความ เอกสารอ่านประกอบ” หรือ แสดงในเอกสารคำสอนหรือเอกสารประกอบการสอน (slide ที่แจกนักศึกษา) หรือ ผลประเมินของนักศึกษาในหัวข้อ “ผู้สอนแนะนำให้นักศึกษารู้จักแหล่งข้อมูลที่ค้นคว้าศึกษาเพิ่มเติม” |
| 15.จัดการเรียนรู้ที่กำหนดให้ผู้เรียนได้มีโอกาสแสวงหาความรู้ด้วยตนเอง | -มคอ.3/4 หรือ course syllabus  -แผนการสอนรายคาบ (lesson plan) | แสดงให้เห็นใน มคอ.3/4 หรือ course syllabus หรือแผนการสอนรายคาบว่า มีการกำหนดให้นักศึกษาไปค้นหาข้อมูลและมานำเสนอหรือส่งเป็นรายงาน ส่วนใหญ่มักเป็นวิชาปฏิบัติการ |
| 16.ส่งเสริมให้ผู้เรียนมีวิจารณญาณ สามารถเสาะแสวงหาความรู้จากแหล่งที่เชื่อถือได้ | -มคอ.3/4 หรือ course syllabus  -แผนการสอนรายคาบ (lesson plan) | แสดงให้เห็นใน มคอ.3/4 หรือ course syllabus หรือแผนการสอนรายคาบว่า มีการกำหนดให้นักศึกษาไปค้นหาข้อมูลและมานำเสนอหรือส่งเป็นรายงาน โดยมีอาจารย์คอยให้คำแนะนำว่านักศึกษาดำเนินการถูกต้องหรือไม่ ส่วนใหญ่มักเป็นวิชาปฏิบัติการ |
| 17.กระตุ้นผู้เรียน โดยการตั้งคำถามที่ให้ผู้เรียนคิด แสดงความเข้าใจ และเสนอแนวคิดการนำไปใช้ | -มคอ.3/4 หรือ course syllabus  -แผนการสอนรายคาบ (lesson plan)  -เอกสารคำสอน และ เอกสารประกอบการสอน (slide ที่แจกนักศึกษา)  -ข้อมูลอื่นๆ เช่น คลิป ระบุนาทีที่เกี่ยวข้อง | -แสดงให้เห็นใน มคอ.3/4 หรือ course syllabus หรือแผนการสอนรายคาบ หรือเอกสารประกอบการสอน (slide ที่แจกนักศึกษา) ว่าชั่วโมงใดที่มีการสอนโดยกระตุ้นผู้เรียน โดยการตั้งคำถามให้ผู้เรียนคิด แสดงความเข้าใจ และเสนอแนวคิดการนำไปใช้ เช่น ระบุว่าชั่วโมงที่ 5 เป็นการเรียนการสอนแบบ active learning ผลของการตอบคำถามของนักศึกษาที่แสดงความเข้าใจหรือแนวคิดการนำไปใช้ หรือ  -คลิป โดยระบุนาทีที่เกี่ยวข้อง |
| 18.มีกลไกที่ทำให้ผู้เรียนสามารถสะท้อนความรับรู้และความเข้าใจและความคิดวิเคราะห์ | -มคอ.3/4 หรือ course syllabus  -แผนการสอนรายคาบ (lesson plan)  -เอกสารคำสอน และ เอกสารประกอบการสอน (slide ที่แจกนักศึกษา)  -ข้อมูลอื่นๆ เช่น คลิป ระบุนาทีที่เกี่ยวข้อง | -แสดงให้เห็นใน มคอ.3/4 หรือ course syllabus หรือแผนการสอนรายคาบ หรือเอกสารประกอบการสอน (slide ที่แจกนักศึกษา) ว่าชั่วโมงใดที่มีการสอนโดยให้นักศึกษาสะท้อน (reflection) ความรับรู้ และความเข้าใจ และความคิดวิเคราะห์ เช่น ระบุว่าชั่วโมงที่ 6 เป็นการทำ reflection ผลของการ reflection หรือการวิเคราะห์ของนักศึกษา หรือ  -คลิป โดยระบุนาทีที่เกี่ยวข้อง |
| 19.มีการยกตัวอย่างหรือกรณีศึกษาแสดงความสัมพันธ์ของวิชาที่เรียนกับวิชาอื่นที่เกี่ยวข้อง | -มคอ.3/4 หรือ course syllabus  -แผนการสอนรายคาบ (lesson plan)  -เอกสารคำสอน และ เอกสารประกอบการสอน (slide ที่แจกนักศึกษา)  -ข้อมูลอื่นๆ เช่น คลิป ระบุนาทีที่เกี่ยวข้อง | -แสดงให้เห็นใน มคอ.3/4 หรือ course syllabus หรือแผนการสอนรายคาบ หรือเอกสารประกอบการสอน (slide ที่แจกนักศึกษา) ว่ามีการยกตัวอย่างหรือกรณีศึกษาแสดงความสัมพันธ์ของวิชาที่เรียนกับวิชาอื่นที่เกี่ยวข้อง เช่น ระบุว่าชั่วโมงที่ 7 เป็นการทำกรณีศึกษาแบบ modular education โดยมีอาจารย์มาจาก 3 ภาควิชา หรือ  -คลิป โดยระบุนาทีที่เกี่ยวข้อง |
| 20.มีการประเมินหรือทบทวนความรู้/ทักษะของรายวิชาที่เกี่ยวข้องหรือเป็นพื้นฐาน และเชื่อมโยง เข้าสู่บทเรียน (Vertical Integration) | -แผนการสอนรายคาบ (lesson plan)  -เอกสารคำสอน และ เอกสารประกอบการสอน (slide ที่แจกนักศึกษา) | -แสดงให้เห็นแผนการสอนรายคาบ หรือเอกสารประกอบการสอน (slide ที่แจกนักศึกษา) ว่ามีการทบทวนความรู้หรือทักษะของรายวิชาที่เกี่ยวข้องหรือเป็นพื้นฐานสำหรับวิชาที่กำลังจะเรียน เพื่อเชื่อมโยงเข้าสู่บทเรียน เช่น สไลด์ทบทวนพื้นฐานสรีวิทยาก่อน เข้าสู่โรคในวิชา CPT |
| 21.มีการเลือกใช้สื่อการสอน/อุปกรณ์ช่วยสอนให้เหมาะสมกับวัตถุประสงค์การสอนตามลักษณะของบทเรียน | แผนการสอนรายคาบ (lesson plan) | แสดงให้เห็นความเชื่อมโยงระหว่างผลลัพธ์การเรียนรู้กับสื่อการเรียนรู้ |
| 22.มีการสาธิต หรือจัดให้มีการฝึกทักษะ ในสถานการณ์สมมติหรือในสถานการณ์จริง | -มคอ.3/4 หรือ course syllabus  -แผนการสอนรายคาบ (lesson plan) | แสดงให้เห็นใน มคอ.3/4 หรือ course syllabus หรือแผนการสอนรายคาบ หรือเอกสารประกอบการสอน (slide ที่แจกนักศึกษา) ว่ามีการสาธิตหรือจัดให้มีการฝึกทักษะในสถานการณ์สมมติหรือในสถานการณ์จริง ส่วนใหญ่จะต้องใช้วิธีปฏิบัติการ |
| 23.ให้ Feedback ที่เหมาะสมจนผู้เรียนสามารถนำไปปรับปรุงทักษะการปฏิบัติได้ | -แผนการสอนรายคาบ (lesson plan)  -เอกสารคำสอน และ เอกสารประกอบการสอน (slide ที่แจกนักศึกษา) | แสดงให้เห็นใน แผนการสอนรายคาบ หรือเอกสารประกอบการสอน (slide ที่แจกนักศึกษา) ว่ามีช่วงเวลาที่ให้ feedback แก่นักศึกษา และให้นักศึกษานำไปปรับปรุงทักษะการปฏิบัติ ส่วนใหญ่ต้องเป็นวิชาปฏิบัติการ เช่น ทักษะการสัมภาษณ์ประวัติผู้ป่วย มีการให้ feedback และให้นักศึกษากลับมาสัมภาษณ์อีกครั้ง |
| 24.จัดการเรียนรู้ที่เปิดโอกาสให้ผู้เรียนได้ฝึกหรือได้แสดงออกในทักษะของ ๒๑st Century Skills (Non Technical) ตามผลลัพธ์การเรียนรู้ของบทเรียน เช่น การมีปฏิสัมพันธ์การร่วมงาน (Inter-personal skill) ความสามารถในการแสดงออก (Demonstrated ability) การแก้ปัญหา (Problem solving) การปรับตัว (Adaptability) และ รับความคิดเห็น (Consideration of other people's views) | -มคอ.3/4 หรือ course syllabus  -แผนการสอนรายคาบ (lesson plan)  -เอกสารคำสอน และ เอกสารประกอบการสอน (slide ที่แจกนักศึกษา) | แสดงให้เห็นใน มคอ.3/4 หรือ course syllabus หรือแผนการสอนรายคาบ หรือเอกสารประกอบการสอน (slide ที่แจกนักศึกษา) ส่วนใหญ่จะเป็นวิชาที่ตอบ PLOs ที่เป็น soft skill (PLO 4,5,8) มักเป็นวิชาปฏิบัติการที่ให้งานแก่นักศึกษาไปทำเป็นกลุ่ม |
| 25.มีการนำ Formative Assessment มาใช้ในการประเมินความก้าวหน้าของผู้เรียนระหว่างคาบเรียนหรือท้ายชั่วโมงเรียน | -มคอ.3/4 หรือ course syllabus  -แผนการสอนรายคาบ (lesson plan)  -เอกสารคำสอน และ เอกสารประกอบการสอน (slide ที่แจกนักศึกษา) | -แสดงให้เห็นใน มคอ.3/4 หรือ course syllabus หรือแผนการสอนรายคาบ หรือเอกสารประกอบการสอน (slide ที่แจกนักศึกษา) ว่ามีการทำ formative assessment (ไม่มีคะแนน) หรือจะเป็นการทดสอบย่อยระหว่างการบรรยาย เพื่อประเมินความรู้ความเข้าใจของนักศึกษา |
| 26.มีความตรงต่อเวลา | -ผลประเมินของนักศึกษา (http://www.student.mahidol .ac.th/evaluation/) | แสดงในแบบประเมินของนักศึกษาในหัวข้อ “ผู้สอนตรงต่อเวลาในการเริ่มและเลิกสอน” |
| 27.มีความรับผิดชอบ ในหน้าที่ | -ผลแบบประเมินของนักศึกษา (http://www.student.mahidol .ac.th/evaluation/)  -คลิปการสอน | แสดงในแบบประเมินของนักศึกษาในหัวข้อ “ผู้สอนสอนครบถ้วนตามวัตถุประสงค์ของรายวิชาที่กำหนดในแผนการสอน” หรือ คลิปการสอน ซึ่งแสดงว่าผู้สอนได้สอนจริงตามวันและเวลาที่กำหนด |
| 28.มีความสุภาพทั้งบุคลิก วาจา และการแต่งกาย | ผลประเมินของนักศึกษา (http://www.student.mahidol .ac.th/evaluation/) | แสดงในแบบประเมินของนักศึกษา ในหัวข้อ “ผู้สอนแต่งกายสุภาพ ใช้วาจาสุภาพ น่าเชื่อถือ และวางตัวเหมาะสม” |
| 29.มีผลงานเชิงประจักษ์ซึ่งมีผลต่อการพัฒนาคุณภาพด้านการศึกษา | ผลงานเชิงประจักษ์ซึ่งมีผลต่อการพัฒนาคุณภาพการด้านศึกษา |  |
| 30.เป็นแบบอย่างของส่วนงาน ในด้านการเรียนการสอน | เป็นพี่เลี้ยง ผู้ชี้แนะ และแบบอย่างในระดับส่วนงานด้านการจัดการเรียนรู้ และนโยบายจรรยาบรรณวิชาชีพอาจารย์ |  |
| 31.เป็นแบบอย่างในระดับชาติ หรือนานาชาติ ในด้านการเรียนการสอน | ประวัติการได้รับการยอมรับทั้งภายในและภายนอกมหาวิทยาลัย มีส่วนร่วมในการกำหนดนโยบายและกลยุทธในการพัฒนาองค์ความรู้และการจัดการเรียนรู้ระดับชาติ หรือนานาชาติ เป็นผู้นำเชิงนโยบายด้านจรรยาบรรณวิชาชีพอาจารย์ เป็นแบบอย่างในระดับชาติหรือนานาชาติในด้านการเรียนการสอน |  |